CELEX: 52020PC0466
Language: hu
Date: 2020-08-24
Title: Javaslat A TANÁCS VÉGREHAJTÁSI HATÁROZATA a Covid19-járvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 tanácsi rendelet keretében Olaszországnak nyújtandó ideiglenes támogatásról

EURÓPAI BIZOTTSÁG
            Brüsszel, 2020.8.24.
            COM(2020) 466 final
            2020/0219(NLE)
            Javaslat
            A TANÁCS VÉGREHAJTÁSI HATÁROZATA
            a Covid19-járvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 tanácsi rendelet keretében Olaszországnak nyújtandó ideiglenes támogatásról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
                  
            
            
               Az (EU) 2020/672 tanácsi rendelet (a továbbiakban: SURE-rendelet) meghatározza a Covid19-járvány okozta súlyos gazdasági zavarral küzdő, vagy annak komoly veszélyével fenyegetett tagállamoknak nyújtandó uniós pénzügyi támogatás jogi keretét. A SURE keretében nyújtott támogatás elsősorban a csökkentett munkaidős foglalkoztatás vagy a munkavállalók és az önfoglalkoztatók védelmét célzó hasonló intézkedések finanszírozását, és ezáltal a munkanélkülivé válás és a jövedelemkiesés előfordulásának csökkentését, valamint az említettekhez kapcsolódóan bizonyos – különösen a munkahelyeken bevezetett – egészségügyi vonatkozású intézkedések finanszírozását szolgálja.
            
            
               2020. augusztus 7-én Olaszország a SURE-rendelet szerinti uniós pénzügyi támogatást kért. A SURE-rendelet 6. cikkének (2) bekezdésével összhangban a Bizottság konzultált az olasz hatóságokkal, hogy ellenőrizze a tényleges és tervezett kiadások Covid19-világjárvány miatti hirtelen és nagymértékű növekedését, amely közvetlenül kapcsolódik a csökkentett munkaidős foglalkoztatáshoz és hasonló intézkedésekhez, továbbá az egészségügyi vonatkozású intézkedéshez. A kérelem mindenekelőtt a következőkre vonatkozik: 
            
            
               (1)A meglévő csökkentett munkaidős foglalkoztatás kibővítése („Cassa integrazione guadagni”). Az intézkedés a Covid19 miatt teljesen vagy részben bezárt vállalkozások munkavállalói – akiknek munkaszerződése fennmarad – szokásos bérének 80 %-át fedezi legfeljebb 18 hétig a 2020. február 23-tól 2020. október 31-ig terjedő időszakban.
            
            
               (2)600 EUR juttatás 2020. március és április hónapjára az önfoglalkoztatók és a szabadúszók számára. Azok a szabadúszók, akiknek 2020 márciusában és áprilisában az előző év azonos időszakához képest legalább 33 %-kal csökkent a jövedelme, további 1000 EUR juttatásra jogosultak 2020 májusára vonatkozóan. 2020 márciusára további 600 EUR juttatást kapnak azok az önfoglalkoztatók és szabadúszók, akik kötelező magán-társadalombiztosítási intézménynél regisztráltak.  
            
            
               (3)A Covid19-járvány által hátrányosan érintett konkrét szakmákat célzó különböző intézkedések. Idetartozik a határozott időre alkalmazott mezőgazdasági munkavállalók számára 600 EUR juttatás 2020. március, és 500 EUR juttatás 2020. április hónapjára vonatkozóan; a (legfeljebb 50 000 EUR éves jövedelemmel rendelkező) szórakoztatóipari dolgozók számára 600 EUR juttatás 2020. március, április és május hónapjára vonatkozóan; 600 EUR juttatás 2020. március, április és május hónapjára a sportegyesületek munkatársai számára; 600 EUR juttatás a behívásos munkavállalók számára 2020. március, április és május hónapjára vonatkozóan, valamint 500 EUR juttatás a háztartási alkalmazottak számára 2020. április és május hónapjára vonatkozóan.
            
            
               (4)A koragyermekkori nevelési szolgáltatások és az iskolák bezárásának következményeit kezelő két intézkedés, a 2020. március 5-től 2020. augusztus 31-ig terjedő időszakban legfeljebb 30 nap szülői szabadság alatti, a jövedelem 50 %-át kitevő pénzbeli ellátás formájában a legfeljebb 12 éves gyermeket (vagy fogyatékossággal élő és még iskolába járó 12 év feletti gyermeket) nevelő munkavállalók vagy önfoglalkoztatók számára, továbbá a szülői szabadság alatti pénzbeli ellátás alternatívájaként legfeljebb 2 000 EUR értékű, ugyanezen időszakra érvényes, gyermekfelügyelet igénybevételét lehetővé tevő utalványok formájában. 
            
            
               (5)A súlyos fogyatékossággal élő, vagy a súlyos fogyatékossággal élő hozzátartozóval rendelkező munkavállalók esetében kiegészítő rokkantsági szabadság alatti ellátás legfeljebb 12 napig a 2020. március 1-jétől 2020. április 30-ig terjedő időszakban, és további 12 napig a 2020. május 1-jétől 2020. június 30-ig terjedő időszakban. Ez azon meglévő rendszer kibővítése, amely alapján a munkavállaló havonta három nap rokkantsági szabadságra jogosult.
            
            
               (6)Az önfoglalkoztatók és az egyéni vállalkozások számára nyújtott vissza nem térítendő támogatások. A vissza nem térítendő támogatás összegét a 2020 áprilisában 2019 áprilisához viszonyítva elszenvedett árbevétel-csökkenés figyelembevételével számítják ki (legalább 1 000 EUR-s összegtől az árbevétel-csökkenés legfeljebb 20 %-át kitevő összegig terjed).
            
            
               (7)Két egészségügyi vonatkozású intézkedés, a munkahely biztonságának javításával kapcsolatos költségek 60 %-át kitevő új ideiglenes adójóváírás (legfeljebb 80 000 EUR-ig), valamint a kisvállalkozások, a hivatali helyiségek és a nonprofit intézmények fertőtlenítésével, továbbá védőeszközök beszerzésével kapcsolatos költségek 60 %-át kitevő új ideiglenes adójóváírás (legfeljebb 60 000 EUR-ig). 
            
            
               Olaszország benyújtotta a Bizottságnak a megfelelő információkat. 
            
            
               A rendelkezésre álló bizonyítékok alapján a Bizottság javaslatot tesz a Tanácsnak arra, hogy fogadjon el végrehajtási határozatot a fent említett intézkedések támogatása céljából a SURE-rendelet keretében Olaszországnak nyújtandó pénzügyi támogatásról. 
            
            
               •Összhang a szabályozási terület jelenlegi rendelkezéseivel
            
            
               A javaslat teljes mértékben összhangban van az alapját képező (EU) 2020/672 tanácsi rendelettel.
            
            
               E javaslat kiegészít egy másik, a tagállamok számára szükséghelyzet esetén támogatást biztosító uniós jogi eszközt, nevezetesen az Európai Unió Szolidaritási Alapjának (EUSZA) létrehozásáról szóló, 2002. november 11-i 2012/2002/EK tanácsi rendeletet (a továbbiakban: 2012/2002/EK rendelet). Március 30-án elfogadták az (EU) 2020/461 európai parlamenti és tanácsi rendeletet, amely az említett jogi eszközt módosítja abból a célból, hogy annak hatálya kiterjedjen a jelentős népegészségügyi szükséghelyzetekre, valamint meghatározza a finanszírozásra jogosult konkrét műveleteket. 
            
            
               •Összhang az Unió egyéb politikáival
            
         
         
            
               E javaslat a jelenlegi Covid19-világjárványra válaszul hozott intézkedések közé tartozik, mint amilyen például a koronavírusra való reagálást célzó beruházási kezdeményezés, és kiegészíti a foglalkoztatást támogató egyéb eszközöket, így az Európai Szociális Alapot és az Európai Stratégiai Beruházási Alapot (ESBA)/InvestEU-t. Azáltal, hogy a hitelfelvételt és a hitelnyújtást kihasználva támogatja a tagállamokat a Covid19-járvány sajátos esetében, e javaslat második védelmi vonalat hoz létre a csökkentett munkaidős foglalkoztatás és más hasonló intézkedések finanszírozására, elősegítve a munkahelyek megőrzését, és ezáltal védelmet nyújtva az alkalmazottaknak és az önfoglalkoztatóknak a munkanélküliség kockázatával szemben. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A szóban forgó eszköz jogalapja az (EU) 2020/672 tanácsi rendelet.  
            
            
               •Szubszidiaritás (nem kizárólagos hatáskör esetén) 
            
            
               A javaslat a tagállam kérelmén alapul és az európai szolidaritás szellemében ideiglenes hitel formájában uniós pénzügyi támogatást biztosít a Covid19-járvány által érintett tagállamnak. Második védelmi vonalként az ilyen pénzügyi támogatás ideiglenes alapon segítséget nyújt a kormányzatok számára a csökkentett munkaidős rendszerek és egyéb hasonló intézkedések miatt megnövekedett közkiadásaik fedezéséhez, elősegítve azt, hogy megőrizzék a munkahelyeket, és ezáltal védelmet nyújtsanak az alkalmazottaknak és az önfoglalkoztatóknak a munkanélküliség és a jövedelemkiesés kockázatával szemben.
            
            
               A támogatás segíteni fogja az érintett lakosságot, és hozzájárul a Covid19-válság okozta közvetlen társadalmi és gazdasági hatások enyhítéséhez. 
            
            
               •Arányosság
            
            
               A javaslat tiszteletben tartja az arányosság elvét. Nem lépi túl az eszköz kitűzött céljainak eléréséhez szükséges mértéket. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Konzultáció az érdekelt felekkel
            
            
               Annak érdekében, hogy a Tanács időben el tudja fogadni a javaslatot, azt rövid idő alatt kellett előkészíteni, ezért nem került sor konzultációra az érdekelt felekkel.
            
            
               •Hatásvizsgálat
            
            
               A javaslat sürgős jellegére tekintettel nem került sor hatásvizsgálatra.
            
            
               4.KÖLTSÉGVETÉSI VONZATOK
            
            
               A Bizottság számára lehetővé kell tenni a pénzügyi piacokon történő hitelfelvételt azzal a céllal, hogy a szóban forgó forrásokat továbbhitelezze a SURE eszköz keretében pénzügyi támogatást kérő tagállamnak. 
            
            
               A rendszer pénzügyi stabilitásának biztosítása érdekében a tagállami garanciákon kívül egyéb biztosítékok is beépülnek a keretbe, melyek a következők:
            
            
               ·szigorú és konzervatív pénzgazdálkodási megközelítés,
            
            
               ·a hitelportfólió olyan kialakítása, amely korlátozza a koncentrációs kockázatot, az éves kitettséget és az egyes tagállamokkal szembeni túlzott kitettséget, ugyanakkor elegendő forrást biztosít a leginkább rászoruló tagállamok számára, valamint
            
            
               ·lehetőségek az adósság átütemezésére.
            
         
         
            
               2020/0219 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Covid19-járvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 tanácsi rendelet keretében Olaszországnak nyújtandó ideiglenes támogatásról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a Covid19-világjárvány miatt felmerülő szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE) létrehozásáról szóló, 2020. május 19-i (EU) 2020/672 tanácsi rendeletre
                  1
                és különösen annak 6. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)2020. augusztus 7-én Olaszország pénzügyi támogatást kért az Uniótól annak érdekében, hogy kiegészítse a Covid19-járvány hatásának és a munkavállalókat érintő társadalmi-gazdasági következményeinek kezelésére irányuló nemzeti intézkedéseit. 
            
            
               (2)A Covid19-járvány és az Olaszország által a járvány megfékezése érdekében végrehajtott rendkívüli intézkedések, valamint a járvány társadalmi-gazdasági és egészségügyi következményei várhatóan drámai hatást gyakorolnak az államháztartásra. A Bizottság 2020. tavaszi előrejelzése azzal számolt, hogy Olaszország államháztartási hiánya és államadóssága 2020 végére a bruttó hazai termék (GDP) 11,1 %-a, illetve 158,9 %-a lesz. A Bizottság 2020. nyári időközi előrejelzése szerint Olaszország GDP-je 2020-ban várhatóan 11,2 %-kal esik vissza. 
            
            
               (3)A Covid19-járvány következtében Olaszországban a gazdaságilag aktív népesség jelentős része nem tudta folytatni tevékenységét. Mindez – a (4)–(10) preambulumbekezdésben ismertetettek szerint – a munkavállalók csökkentett munkaidős rendszerei, az önfoglalkoztatóknak, a mezőgazdaságban határozott időre alkalmazott munkavállalóknak, a szórakoztatóiparban dolgozóknak, a sportegyesületek munkatársainak, a háztartási alkalmazottaknak és a behívásos munkavállalóknak nyújtott juttatások, a gyermekfelügyelet igénybevételét lehetővé tevő utalványok, a kiegészítő szülői szabadság és rokkantsági szabadság alatti ellátások, az önfoglalkoztatóknak és egyéni vállalkozásoknak nyújtott vissza nem térítendő támogatások, valamint a népegészségügyi intézkedéseket támogató adójóváírások tekintetében Olaszország közkiadásainak hirtelen és nagymértékű növekedéséhez vezetett.
            
            
               (4)Az Olaszország 2020. augusztus 7-i kérelmében említett „18/2020. számú törvényerejű rendelet”
                  2
                és „34/2020. számú törvényerejű rendelet”
                  3
                szolgált alapul számos, a Covid19-járvány következményeinek kezelését célzó intézkedés bevezetéséhez, többek között a meglévő csökkentett munkaidős foglalkoztatás kibővítéséhez („Cassa integrazione guadagni”). Az intézkedés a Covid19 miatt teljesen vagy részben bezárt vállalkozások munkavállalói – akiknek munkaszerződése fennmarad – szokásos bérének 80 %-át fedezi legfeljebb 18 hétig a 2020. február 23-tól 2020. október 31-ig terjedő időszakban.
            
            
               (5)A hatóságok 600 EUR összegű juttatást vezettek be 2020. március és április hónapjára az önfoglalkoztatók és a szabadúszók számára. Azok a szabadúszók, akiknek 2020 márciusában és áprilisában az előző év azonos időszakához képest legalább 33 %-kal csökkent a jövedelme, további 1000 EUR juttatásra jogosultak 2020 májusára vonatkozóan. 2020 márciusára további 600 EUR juttatást kapnak azok az önfoglalkoztatók és szabadúszók, akik kötelező magán-társadalombiztosítási intézménynél regisztráltak.  
            
            
               (6)A hatóságok a Covid19-járvány által hátrányosan érintett konkrét szakmákat célzó különböző intézkedéseket vezettek be. Idetartozik a határozott időre alkalmazott mezőgazdasági munkavállalók számára 600 EUR juttatás 2020. március, és 500 EUR juttatás 2020. április hónapjára vonatkozóan; a (legfeljebb 50 000 EUR éves jövedelemmel rendelkező) szórakoztatóipari dolgozók számára 600 EUR juttatás 2020. március, április és május hónapjára vonatkozóan; 600 EUR juttatás 2020. március, április és május hónapjára a sportegyesületek munkatársai számára; 600 EUR juttatás a behívásos munkavállalók számára 2020. március, április és május hónapjára vonatkozóan, valamint 500 EUR juttatás a háztartási alkalmazottak számára 2020. április és május hónapjára vonatkozóan.
            
            
               (7)A hatóságok a koragyermekkori nevelési szolgáltatások és az iskolák bezárása következményeinek kezelése céljából két intézkedést is bevezettek, a 2020. március 5-től 2020. augusztus 31-ig terjedő időszakban legfeljebb 30 nap szülői szabadság alatti, a jövedelem 50 %-át kitevő pénzbeli ellátás formájában a legfeljebb 12 éves gyermeket (vagy fogyatékossággal élő és még iskolába járó 12 év feletti gyermeket) nevelő munkavállalók vagy önfoglalkoztatók számára, továbbá a szülői szabadság alatti pénzbeli ellátás alternatívájaként legfeljebb 2 000 EUR értékű, ugyanezen időszakra érvényes, gyermekfelügyelet igénybevételét lehetővé tevő utalványok formájában. Ezek az intézkedések az (EU) 2020/672 rendeletben említett csökkentett munkaidős foglalkoztatáshoz hasonló intézkedésnek tekinthetők, mivel jövedelemtámogatást nyújtanak a munkavállalóknak és önfoglalkoztatóknak, amely segít az iskolák zárva tartása alatti gyermekgondozás költségeinek fedezésében, így segít a szülőknek is a munkájuk folytatásában, és nem kerül veszélybe a munkaviszonyuk. 
            
            
               (8)A hatóságok továbbá a súlyos fogyatékossággal élő, vagy a súlyos fogyatékossággal élő hozzátartozóval rendelkező munkavállalók esetében kiegészítő rokkantsági szabadság alatti ellátást vezettek be legfeljebb 12 napig a 2020. március 1-jétől 2020. április 30-ig terjedő időszakban, és további 12 napig a 2020. május 1-jétől 2020. június 30-ig terjedő időszakban. Ez azon meglévő rendszer kibővítése, amely alapján a munkavállaló havonta három nap rokkantsági szabadságra jogosult.
            
            
               (9)Az önfoglalkoztatók és az egyéni vállalkozások számára vissza nem térítendő támogatásokat vezettek be. A vissza nem térítendő támogatás összegét a 2020 áprilisában 2019 áprilisához viszonyítva elszenvedett árbevétel-csökkenés figyelembevételével számítják ki (legalább 1 000 EUR-s összegtől az árbevétel-csökkenés legfeljebb 20 %-át kitevő összegig terjed). 
            
            
               (10)Végül, a hatóságok két egészségügyi vonatkozású intézkedést vezettek be, a munkahely biztonságának javításával kapcsolatos költségek 60 %-át kitevő új ideiglenes adójóváírást (legfeljebb 80 000 EUR-ig), valamint a kisvállalkozások, a hivatali helyiségek és a nonprofit intézmények fertőtlenítésével, továbbá védőeszközök beszerzésével kapcsolatos költségek 60 %-át kitevő új ideiglenes adójóváírást (legfeljebb 60 000 EUR-ig). Mivel az adójóváírás állami bevételekről történő lemondást jelent, a közkiadásokkal egyenértékűnek tekinthető.
            
            
               (11)Olaszország teljesíti az (EU) 2020/672 rendelet 3. cikkében a pénzügyi támogatás igénylésére vonatkozóan meghatározott feltételeket. Olaszország megfelelő bizonyítékot nyújtott be a Bizottságnak arra vonatkozóan, hogy 2020. február 1-je óta 28 811 965 628 EUR-val növekedtek a tényleges és tervezett közkiadások a következőkhöz közvetlenül kapcsolódó összegek emelkedése miatt: a munkavállalók csökkentett munkaidős rendszerei, az önfoglalkoztatóknak, a mezőgazdaságban határozott időre alkalmazott munkavállalóknak, a szórakoztatóiparban dolgozóknak, a sportegyesületek munkatársainak, a háztartási alkalmazottaknak és a behívásos munkavállalóknak nyújtott juttatások, a gyermekfelügyelet igénybevételét lehetővé tevő utalványok, a kiegészítő szülői szabadság és rokkantsági szabadság alatti ellátások, valamint az önfoglalkoztatóknak és egyéni vállalkozásoknak nyújtott vissza nem térítendő támogatások. Ez hirtelen bekövetkezett és nagymértékű növekedést jelent, mivel olyan új és kibővített meglévő intézkedésekhez kapcsolódik, amelyek az olaszországi vállalkozások és munkaerő jelentős hányadát érintik. Olaszország a megnövekedett összegű kiadásokból 320 000 000 EUR-t uniós forrásokból kíván finanszírozni.
            
         
         
            
               (12)Az (EU) 2020/672 rendelet 6. cikkének megfelelően a Bizottság konzultált az olasz hatóságokkal, és ellenőrizte a 2020. augusztus 7-i kérelemben említett, a Covid19-járvánnyal kapcsolatos csökkentett munkaidős foglalkoztatáshoz és hasonló intézkedésekhez, valamint a releváns egészségügyi vonatkozású intézkedésekhez közvetlenül kapcsolódó tényleges és tervezett kiadások hirtelen és nagymértékű növekedését. 
            
            
               (13)Következésképpen pénzügyi támogatást kell nyújtani annak érdekében, hogy Olaszország segítséget kapjon a Covid19-járvány okozta súlyos gazdasági zavarok társadalmi-gazdasági hatásainak kezeléséhez.
            
            
               (14)E határozat nem sértheti az egységes piac működésének torzulásaira vonatkozó bármely, különösen az EUMSZ 107. és 108. cikke alapján lefolytatandó eljárás eredményét. Nem szünteti meg a tagállamokkal szembeni azon követelményt, hogy az EUMSZ 108. cikkével összhangban értesítsék a Bizottságot az állami támogatások lehetséges eseteiről.
            
            
               (15)Olaszországnak rendszeresen tájékoztatnia kell a Bizottságot a tervezett közkiadások végrehajtásáról annak érdekében, hogy a Bizottság fel tudja mérni, hogy milyen mértékben valósultak meg ezek a kiadások.
            
            
               (16)A pénzügyi támogatás nyújtására vonatkozó határozat elfogadása során a Tanács – az egyenlő bánásmód, a szolidaritás, az arányosság és az átláthatóság elvének alkalmazása mellett – figyelembe vette Olaszország meglévő és várható szükségleteit, valamint az (EU) 2020/672 rendelet alapján más tagállamok által már benyújtott vagy benyújtani tervezett pénzügyi támogatás iránti kérelmeket. Mindenekelőtt úgy állapították meg a hitel összegét, hogy biztosított legyen a hitelportfólióra alkalmazandó prudenciális szabályoknak való megfelelés az (EU) 2020/672 tanácsi rendeletben meghatározottak szerint,
            
            
               ELFOGADTA EZT A HATÁROZATOT: 
            
            
               1. cikk
            
            
               Olaszország teljesíti az (EU) 2020/672 rendelet 3. cikkében meghatározott feltételeket.  
            
            
               2. cikk
            
            
               (1)Az Unió Olaszország rendelkezésére bocsát legfeljebb 27 438 486 464 EUR összegű hitelt. A hitel maximális átlagos futamideje 15 év.
            
            
               (2)Az e határozat által nyújtott pénzügyi támogatás rendelkezésre állásának időtartama az e határozat hatálybalépését követő első naptól számított 18 hónap. 
            
            
               (3)A Bizottság az uniós pénzügyi támogatást legfeljebb tíz részletben bocsátja Olaszország rendelkezésére. Egy-egy részlet kifizetése egy vagy több részfolyósítással történhet. Az első részlet keretében végrehajtott részfolyósítások futamideje meghaladhatja az (1) bekezdésben említett maximális átlagos futamidőt. Ebben az esetben a további részfolyósítások futamidejét úgy kell megállapítani, hogy a maximális átlagos futamidő az összes részlet kifizetése után megfeleljen az (1) bekezdésben említetteknek. 
            
            
               (4)Az első részletet az (EU) 2020/672 rendelet 8. cikkének (2) bekezdésében előírt hitelmegállapodás hatálybalépésétől függően kell rendelkezésre bocsátani. 
            
            
               (5)Az (EU) 2020/672 rendelet 4. cikkében említett uniós finanszírozás költségei az egyes részletek tekintetében, valamint a finanszírozás kapcsán az Unió által fizetendő díjak, költségek és kiadások Olaszországot terhelik. 
            
            
               (6)A részletek nagyságáról és rendelkezésre bocsátásáról, valamint a részfolyósítások összegéről a Bizottság dönt. 
            
            
               3. cikk 
            
            
               Olaszország a következő intézkedéseket finanszírozhatja:
            
            
               a)a munkavállalók meglévő csökkentett munkaidős foglalkoztatásának kibővítése („Cassa integrazione guadagni”) a 27/2020. sz. törvénnyé alakított 18/2020. sz. törvényerejű rendelet 19–22. cikkében, és a 77/2020. sz. törvénnyé alakított 34/2020. sz. törvényerejű rendelet 68–71. cikkében előírtak szerint; 
            
            
               b)az önfoglalkoztatóknak nyújtott juttatás a 27/2020. sz. törvénnyé alakított 18/2020. sz. törvényerejű rendelet 27,. 28. és 44. cikkében, és a 77/2020. sz. törvénnyé alakított 34/2020. sz. törvényerejű rendelet 84. cikkében előírtak szerint; 
            
            
               c)a határozott időre alkalmazott mezőgazdasági munkavállalóknak nyújtott juttatások a 18/2020. sz. törvényerejű rendelet 30. cikkében, és a 77/2020. sz. törvénnyé alakított 34/2020. sz. törvényerejű rendelet 84. cikkében előírtak szerint; 
            
         
         
            
               d)a szórakoztatóiparban dolgozóknak nyújtott juttatások a 18/2020. sz. törvényerejű rendelet 38. cikkében, és a 77/2020. sz. törvénnyé alakított 34/2020. sz. törvényerejű rendelet 84. cikkében előírtak szerint; 
            
            
               e)a sportegyesületek munkatársainak nyújtott juttatások a 18/2020. sz. törvényerejű rendelet 96. cikkében, és a 77/2020. sz. törvénnyé alakított 34/2020. sz. törvényerejű rendelet 84. cikkében előírtak szerint; 
            
            
               f)a háztartási alkalmazottaknak nyújtott juttatás a 77/2020. sz. törvénnyé alakított 34/2020. sz. törvényerejű rendelet 85. cikkében előírtak szerint; 
            
            
               g)a behívásos munkavállalóknak nyújtott juttatás a 18/2020. sz. törvényerejű rendelet 44. cikkében, és a 77/2020. sz. törvénnyé alakított 34/2020. sz. törvényerejű rendelet 84. cikkében előírtak szerint; 
            
            
               h)az önfoglalkoztatóknak és egyéni vállalkozásoknak nyújtott vissza nem térítendő támogatások a 77/2020. sz. törvénnyé alakított 34/2020. sz. törvényerejű rendelet 25. cikkében előírtak szerint a kiadások azon részére vonatkozóan, amely önfoglalkoztatók és egyszemélyes társaságok támogatásához kapcsolódik; 
            
            
               i)szülői szabadság alatti ellátás a 27/2020. sz. törvénnyé alakított 18/2020. sz. törvényerejű rendelet 23. és 25. cikkében, és a 77/2020. sz. törvénnyé alakított 34/2020. sz. törvényerejű rendelet 72. cikkében előírtak szerint; 
            
            
               j)gyermekfelügyelet igénybevételét lehetővé tevő utalványok a 27/2020. sz. törvénnyé alakított 18/2020. sz. törvényerejű rendelet 23. és 25. cikkében, és a 77/2020. sz. törvénnyé alakított 34/2020. sz. törvényerejű rendelet 73. cikkében előírtak szerint; 
            
            
               k)rokkantsági szabadság alatti ellátás a 27/2020. sz. törvénnyé alakított 18/2020. sz. törvényerejű rendelet 24. cikkében, és a 77/2020. sz. törvénnyé alakított 34/2020. sz. törvényerejű rendelet 74. cikkében előírtak szerint;
            
            
               l)a munkahely biztonságának javításához kapcsolódó adójóváírás a 77/2020. sz. törvénnyé alakított 34/2020. sz. törvényerejű rendelet 120. cikkében előírtak szerint; 
            
            
               m)a munkahelyek fertőtlenítéséhez és védőeszközök beszerzéséhez kapcsolódó adójóváírás a 77/2020. sz. törvénnyé alakított 34/2020. sz. törvényerejű rendelet 125. cikkében előírtak szerint.
            
            
               4. cikk
            
            
               Olaszország [DÁTUM: 6 hónappal e határozat kihirdetését követően]-ig, majd azt követően hathavonta tájékoztatja a Bizottságot a tervezett közkiadás végrehajtásáról mindaddig, amíg a tervezett közkiadást teljes mértékben végre nem hajtották.
            
            
               5. cikk
            
            
               Ennek a határozatnak az Olasz Köztársaság a címzettje.
            
            
               6. cikk
            
            
               Ezt a határozatot az Európai Unió Hivatalos Lapjában ki kell hirdetni. 
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 159., 2020.5.20., 1. o.
               
               
                  
                     (2)
                  
                        A 27/2020. számú törvénnyé alakított 18/2020. számú törvényerejű rendelet.
               
               
                  
                     (3)
                  
                        A 77/2020. számú törvénnyé alakított 34/2020. számú törvényerejű rendelet.